PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56673)
  + [Valencià](/va/acuerdo/56340)






Selector de idioma

Leer

* [Español](/es/acuerdo/56534)
* [Valencià](/va/acuerdo/56509)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES[Butlletí Oficial Universitat d'Alacant](/ca/Publicacion)
===================================================================================================================================================================================================================================================================

Secretaria General

Butlletí Oficial Universitat d'Alacant





PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES

Data d'aprovació
:   21/02/2025

Data de publicació
:   24/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56217)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56239)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56542)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES&url=https://www.boua.ua.es/va/acuerdo/56323)

**Títol:** PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 21 de febrer de 2025

PREMIS DE LA CÀTEDRA PAU I JUSTÍCIA DE LA UNIVERSITAT D'ALACANT, ALS MILLORS TREBALLS ACADÈMICS VINCULATS AMB LA INCLUSIÓ I LA DIVERSITAT EN EL MARC DE L'ODS NÚM. 16 PAU, JUSTÍCIA I INSTITUCIONS SÒLIDES.

1. Objecte de la convocatòria i procediment de concessió.

L'objecte d'aquesta convocatòria és la concessió, en règim de concurrència competitiva, de premis a treballs fi de grau (TFG), fi de màster (TFM) o tesi doctoral, que analitzen, estudien o reflexionen sobre processos que promoguen societats pacífiques, diverses i inclusives per al desenvolupament sostenible, que faciliten l'accés a la justícia per a tots i totes o que impulsen la creació d'institucions eficaces, responsables i inclusives a tots els nivells, en el marc de l'ODS núm. 16.

2. Requisits de les persones beneficiàries i dels treballs publicats.

2.1 Podran sol·licitar aquests premis i obtindre la condició de beneficiari o beneficiària totes aquelles persones que complisquen els següents requisits:

2.1.1 Haver defensat el treball fi de grau (TFG), el treball fi de màster (TFM) o tesi doctoral en una universitat pública de la Comunitat Valenciana, durant el període comprés entre el 15 de març de 2024 i la data final de lliurament de sol·licituds.

2.1.2 Haver obtingut una qualificació mínima en la defensa de: Excel·lent Cum laude, per al premi a la tesi doctoral, i de 8 sobre 10, per al premi al TFG o TFM.

2.1.3 Ser titular d'un compte bancari a Espanya.

2.1.4 No haver obtingut premi en anteriors edicions.

2.2. El tema principal dels treballs ha d'estar relacionat amb alguna de les metes concretes de l'ODS relacionat amb la pau, justícia i institucions sòlides (ODS 16) i amb una clara vinculació amb la promoció de la inclusió social i la diversitat en el marc de la cooperació al desenvolupament, la igualtat, el voluntariat social, el desenvolupament, les desigualtats, els drets humans o l'acció humanitària.

2.3 Les persones que sol·liciten el premi no podran incórrer en cap de les circumstàncies arreplegades en l'article 13 de la Llei General de Subvencions i hauran d'estar al corrent de les seues obligacions tributàries i de la Seguretat Social.

3. Categories i dotació econòmica dels premis

3.1 S'estableix un màxim de 4.500 € distribuïts en les següents categories:

a) TFG: dotada amb un premi, de 600 €; i un accèssit, de 400 €.

b) TFM: dotada amb un premi, de 800 €; i un accèssit de 700 €.

c) Tesi Doctoral: dotada d'un premi, 1.200 € i un accèssit de 800 €.

3.2 Als premis se'ls aplicarà la retenció corresponent per rendiment del treball (IRPF), segons la legislació vigent.

3.3 Els premis seran personals i intransferibles.

3.4. Els premis objecte de la present convocatòria seran compatibles amb la percepció de qualsevol altre premi atorgat, per a la mateixa finalitat, amb càrrec als Pressupostos Generals de l'Estat o organisme de l'administració autonòmica, local o institucional o entitats públiques o privades.

3.5. En cas que sobraren fons en una d'aquestes modalitats, per declarar-se deserta o per no adjudicar-se l'import íntegre d'aquesta, aquests podrien destinar-se a incrementar l'import o el nombre de premis d'una altra modalitat.

4. Termini, procediment de presentació de sol·licituds i documentació a presentar.

4.1  Termini de presentació de sol·licituds.

4.1.1. Un extracte de la convocatòria serà publicat en el Diari Oficial de la Generalitat Valenciana (DOGV). A efectes informatius aquesta convocatòria es publicarà en el BOUA i en la pàgina web de la Càtedra Pau i Justícia de l'Àrea de Cooperació Universitària per al Desenvolupament de la UA:

<https://web.ua.es/va/catedrapazyjusticia/convocatories/convocatoria-premi-solveig-nordstrom.html>

4.1.2. Les persones aspirants a obtindre el premi presentaran, exclusivament per via electrònica, una única sol·licitud i els documents requerits, en el termini de 15 dies hàbils comptats a partir de l'endemà de la publicació de l'extracte de la present convocatòria en el DOGV.

4.2 Procediment de presentació de sol·licituds.

4.2.1 Les sol·licituds es dirigiran al Servei de Relacions Internacionals, Subdirecció de Convenis de Cooperació Universitària al Desenvolupament i Voluntariat Internacional de la UA.

Les persones candidates adscrites a la Universitat d'Alacant (d'ara en avant UA) presentaran la seua sol·licitud a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

Les sol·licituds de les persones participants alienes a la UA hauran de presentar-se per instància genèrica en el següent enllaç: <https://sar.ua.es/va/registro/registre-electronic/registre-electronic.html>. Podran accedir mitjançant clau permanent o certificat digital.

La instància genèrica s'identificarà amb el nom de "Convocatòria Premis ODS 16 Càtedra Pau i Justícia".

4.2.2 El formulari i la resta dels documents requerits en aquestes bases es presentaran en format PDF.

4.3 Documentació a presentar.

4.3.1 Les persones sol·licitants hauran d'adjuntar la següent documentació:

a) La sol·licitud degudament emplenada el formulari de la qual es descarregarà de la pàgina web de la [Càtedra Pau i Justícia de la Universitat d'Alacant](https://web.ua.es/va/catedrapazyjusticia/catedra-pau-i-justicia.html). <https://web.ua.es/va/catedrapazyjusticia/convocatories/convocatoria-premi-solveig-nordstrom.html>

b) Un exemplar en PDF de la tesi doctoral, del treball fi de grau (TFG) o del treball fi de màster (TFM).

c) Declaració responsable que el lliurament és còpia fidedigna del treball acadèmic, i que compleix els requisits d'aquestes bases (Annex I, disponible en la web de la Càtedra Pau i Justícia <https://web.ua.es/va/catedrapazyjusticia/convocatories/convocatoria-premi-solveig-nordstrom.html>.

d) L'estudiantat que haja fet el treball acadèmic en una altra universitat haurà d'aportar la documentació acreditativa de la qualificació acadèmica donada pel tribunal al treball presentat (certificat de l'expedient acadèmic, o còpia de l'acta de defensa o certificat equivalent, on es reflectisca títol del treball, data de defensa i qualificació obtinguda, i ha d'estar signat per l'òrgan competent).

4.3.2 Quan la documentació obre en poder de la Universitat d'Alacant, ha d'indicar-se la unitat administrativa que la va generar o en la qual va ser presentada.

5. Criteris d'adjudicació (màxim 10 punts).

L'assignació dels premis i accèssits es realitzarà seguint els criteris de puntuació establits en aquest punt i estarà condicionada a l'obtenció d'un mínim de 6 punts.

Els premis seran declarats deserts si cap dels treballs presentats reunira la puntuació suficient establida en aquest article.

Els criteris per a l'adjudicació dels premis seran els següents:

5.1 Pel contingut del treball acadèmic, tesi doctoral, TFG o TFM. Màxim 8 punts.

Es valorarà la vinculació de la hipòtesi del treball acadèmic i el seu desenvolupament amb el sentit i finalitat de l'ODS 16 i allò que s'estableix en el punt 2.2. A tal fi, el sol·licitant haurà d'argumentar breu i sintèticament aquesta relació en la sol·licitud de presentació de la seua candidatura.

5.1.1 Quan el TFG/TFM/tesi tinga per objectiu abordar problemes de qualsevol naturalesa (jurídica, econòmica, social, etc.) relacionats amb violència armada i conflictes bèl·lics: 2 punts.

5.1.2 Quan el TFG/TFM/tesi tinga per objectiu abordar problemes de qualsevol naturalesa (jurídica, econòmica, social, etc.) relacionats amb la violència sexual i els delictes d'explotació de les persones: 2 punts.

5.1.3 Quan el TFG/TFM/tesi tinga per objectiu abordar problemes de qualsevol naturalesa (jurídica, econòmica, social, etc.) relacionats amb la participació dels països amb dificultats de desenvolupament en les institucions de governança mundial: 2 punts..

5.1.4 Quan el TFG/TFM/tesi tinga per objectiu analitzar problemes de qualsevol naturalesa (jurídica, econòmica, social, etc.) sobre l'enfortiment de les institucions per a millorar la capacitat de previndre la violència i combatre el terrorisme i la delinqüència: 2 punts.

5.2 Per la qualificació acadèmica: Màxim 2 punts.

5.2.1 En el cas del TFG o TMG, màxim 2 punts, segons proporció respecte de la qualificació numèrica obtinguda en el treball acadèmic

5.2.2 En cas de tesi doctoral:.

·         Excel·lent Cum laude ................ 1 punt.

·         Excel·lent Cum laude amb Menció europea i Excel·lent Cum laude amb Premi Extraordinari ................. 2 punts.

5.3. En cas d'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

6. Òrgan Gestor i Comissió de valoració.

6.1  Òrgan gestor.

L'òrgan gestor de la convocatòria és la Subdirecció de Convenis de Cooperació Universitària per al Desenvolupament i Voluntariat Internacional, la qual es troba adscrita al Servei de Relacions Internacionals. S'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució. El contacte es realitzarà a través del següent enllaç del Servei de Relacions Internacionals, Àrea de Cooperació: [https://sri.ua.es/va/cooperacion/sol-licituds-consultes-suggeriments-i-queixes.html](https://sri.ua.es/va/cooperacion/sol-licituds-consultes-suggeriments-i-queixes.html%0d)

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o acompanye els documents preceptius amb indicació que, si així no es fera se li tindrà per desistit de la seua petició, prèvia resolució que haurà de ser dictada en els termes previstos legalment.

6.2 Comissió de valoració

6.2.1 La comissió de valoració realitzarà l'examen i avaluació de les sol·licituds admeses i elaborarà l'informe de valoració.

6.2.2 La comissió tindrà la següent composició o, si escau, persones que els substituïsquen:

Presidència: vicerectora de Relacions Internacionals i Cooperació per al Desenvolupament.

Secretaria: la subdirectora de Convenis de Cooperació Universitària per al Desenvolupament i Voluntariat Internacional.

Vocals: el vicerector d'Estudiants i Ocupació, el director de la Càtedra de Pau i Justícia, el director del Secretariat de Cooperació per al Desenvolupament Sostenible i la directora del Servei de Relacions Internacionals.

Es podrà comptar amb personal assessor extern en cas que es considere oportú.

6.2.3 Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultat.

7.1 Atés el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/catedrapazyjusticia/catedra-pau-i-justicia.html> substituint la notificació a les persones interessades i produint els mateixos efectes.

7.2 Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació, a través d'instància genèrica, seguint el procediment establit en l'apartat 4.2. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

7.3 La proposta de resolució provisional dels premis es publicarà a partir de l'1 de març de 2025. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

7.4. La relació dels treballs premiats es publicarà en la web de la Càtedra i per altres mitjans que es consideren adequats, donant-se les persones interessades per notificades.

7.5 Els premis podran entregar-se en un acte acadèmic organitzat a aquest efecte.

8. Marc legal i pressupostari.

8.1 Aquesta convocatòria amb codi 2025SVB078, que serveix de base reguladora, es troba recollida en la línia de subvenció 2025LS018 del Pla Estratègic de Subvencions 2025-2027 (exercici 2025) de la Universitat d'Alacant.

8.2 La subvenció assignada s'ajustarà al que es disposa en la Llei 38/2003, de 17 de novembre General de Subvencions, i en el Reial decret 887/2006, de 21 de juliol, pel qual s'aprova el Reglament de la Llei 38/2003, en la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, pel que es preveu en l'Ordre 2/2021, de 26 de maig, de la Conselleria de Transparència, Responsabilitat Social, Participació i Cooperació de la Generalitat Valenciana, per la qual s'estableixen les bases reguladores per a la concessió de subvencions en matèria de cooperació internacional al desenvolupament, per l'estipulat en el Decret 7/2023, de 27 de gener, del Consell sobre indemnitzacions per raó de servei i gratificacions per serveis extraordinaris (DOGV, 1.02.23) i per la normativa interna de la Universitat d'Alacant i la present convocatòria.

8.3 La dotació econòmica d'aquesta convocatòria, amb un import màxim de 4.500 euros, serà sufragada amb càrrec al capítol IV, orgànica 5160.4P.0001 del pressupost del Vicerectorat de Relacions Internacionals i Cooperació per al Desenvolupament.

L'execució d'aquesta dotació està supeditada a la disponibilitat pressupostària de la Universitat d'Alacant.

8.4 S'aplicaran les disposicions fiscals vigents.

8.5 Si el crèdit disponible per a alguna de les categories no s'esgotara per falta de sol·licituds o qualitat d'aquestes, podrà destinar-se a una altra categoria.

8.6 Aquesta convocatòria compta amb finançament de la Generalitat Valenciana, en el marc del conveni de col·laboració entre la Generalitat a través de la Vicepresidència i Conselleria de Serveis Socials, Igualtat i Habitatge i la Universitat d'Alacant per al cofinançament de la Càtedra de Cooperació i Desenvolupament Sostenible, en la consecució dels Objectius de Desenvolupament Sostenible, eix pau i justícia, exercici 2024, de 18/11/2024.

9. Obligacions, justificació de les persones beneficiàries i pagament.

9.1  Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

L'activitat subvencionada ha d'haver-se realitzat entre 2024 i 2025.

9.1.1 Acceptar de manera expressa el premi concedit en el termini de 5 dies hàbils següents a la seua notificació, a través d'instància genèrica, seguint el procediment utilitzat en l'apartat 4.2 i emplenar l'imprés de "formulari de dades personals" que li serà proporcionat per l'òrgan gestor.

Si no fora acceptat en aquest termini, s'entendrà que es renuncia a aquest, llevat que existisca una causa degudament justificada, que haurà de justificar-se davant l'òrgan gestor dins del termini d'acceptació del premi.

9.1.2 Comunicar l'obtenció de subvencions o beques per a la mateixa finalitat, amb càrrec als Pressupostos Generals de l'Estat o organisme de l'administració autonòmica, local o institucional o entitats públiques o privades.

9.1.3 La persona premiada garanteix i es responsabilitza davant la Càtedra del compliment de les disposicions aplicables en matèria de propietat intel·lectual i de la legítima existència i titularitat dels drets d'autor sobre el treball presentat, i es compromet al fet que la seua presentació, difusió i publicació en el marc dels premis, no lesione ni perjudique els drets de tercers.

9.1.4 A més, les contemplades en l'article 14 de la Llei 38/2003, General de Subvencions, entre les quals es troben:

a) Realitzar l'activitat que fonamenta la concessió del premi en els termes establits en aquestes bases reguladores i altra normativa d'aplicació.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de les persones beneficiàries i pagament.

La justificació de la destinació del premi al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La Universitat procedirà d'ofici al pagament de la subvenció concedida. L'abonament del premi es realitzarà en un únic pagament, mitjançant transferència bancària.

La justificació del beneficiari serà prèvia a la concessió, mitjançant la comprovació dels requisits exigits en les bases de la convocatòria.

10. Protecció de dades de caràcter personal.

10.1 De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar la seua participació en aquesta convocatòria. La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en aquesta. En el marc dels tractaments esmentats, les seues dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

10.2 L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [kcl@zw.su](Mailto:zzg@pi.eq).

10.3 La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>.

11. Recursos.

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 20 de febrer de 2025

La rectora,

P.D. de signatura, vicerectora de Relacions Internacionals i Cooperació per al Desenvolupament.

(Resolució de 19 de desembre de 2024)

Rosa María Martínez Espinosa





[Carretera Sant Vicent del Raspeig s/n  
03923 Sant Vicent del Raspeig - Alacant  
 Tel. 04 835 5706 - Fax 36 788 2183](https://www.google.es/maps/@96.095554,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12821&trk=tyah&trkInfo=tarId%2M8278411872069%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)